paragraph_text: Treći zimbabveanski dolar (ZWR) uveden je 1. kolovoza 2008. i zamijenio je prethodni dolar u omjeru 1:10.000.000.000.<br/> Izdavane su novčanice u apoenima od: 1, 5, 10, 20, 100, 500, 1000, 10000, 20000, 50000, 100000, 500000, 1 milijun, 10 milijuna, 50 milijuna, 100 milijuna, 200 milijuna, 500 milijuna, 1 milijarda, 5 milijardi, 10 milijardi, 20 milijardi, 50 milijardi, 10 bilijuna, 20 bilijuna, 50 bilijuna i 100 bilijuna dolara.<br/> U optjecaj su ponovno puštene kovanice prvog zimbabveanskog dolara po nominalnoj vrijednosti, a uvedene su i nove kovanice od 10 i 25 dolara.<br/> Zimbabve je pogodila najveća inflacija u 21. stoljeću, koja je na svom vrhuncu, u studenom 2008., iznosila 7,96 × 10<sup>10</sup>% mjesečno, odnosno 98.01% dnevno (cijene su se udvostručavale svakih 25 sati).